청계천 서예퍼포먼스 세계기록도전 작품내용

桃花源記 -陶潛-

晉太元中武陵人捕魚爲業緣溪行忘路之遠近忽逢桃花林狹岸數百步中無雜樹芳草鮮美落英繽紛漁人甚異之復前行欲窮其林林盡水源便得一山山有小口髣髴若有光便捨船從入口初極狹纔通人復行數十步豁然開朗土地平曠屋舍儼然有良田美池桑竹之屬阡佰交通鷄犬相聞其中往來種作男女衣著悉如外人黃髮垂髫竝怡然自樂見漁人乃大驚問所從來具答之便要還家設酒殺鷄作食村中聞有此人咸來問訊自云先世避秦時亂率妻子邑人來此絶境不復出焉遂與外人間隔問今是何世乃不知有漢無論魏晉此人一一爲具言所聞皆歎惋餘人各復延至其家皆出酒食停數日辭去此中人語云不足爲外人道也旣出得其船便扶向路處處誌之及郡下詣太守說如此太守卽遣人隨其往尋向所誌遂迷不復得路南陽劉子驥高尙士也聞之欣然規往未果尋病終後遂無問津者 320자

蘭亭敍 -王羲之-

永和九年歲在癸丑暮春之初會于會稽山陰之蘭亭脩稧事也群賢畢至少長咸集此地有崇山峻嶺茂林脩竹又有淸流激湍映帶左右引以爲流觴曲水列坐其次雖無絲竹菅弦之盛一觴一詠亦足以暢敍有情是日也天朗氣淸惠風和暢仰觀宇宙之大俯察品類之盛所以游目騁懷足以極視聽之娛信可樂也夫人之相與俯仰一世或趣諸懷抱悟言一室之內或因起所託放浪形骸之外雖取舍萬殊靜操不同當其欣於所遇暫得於期快然自足不知老之將至及其所之旣倦情隨事遷感慨係之矣向之所欣免仰之間以爲陳迹猶不能不以之興懷況脩短隨化終其於盡古人云死生亦大矣豈不痛哉每覽昔人之興感之由若合一契未嘗不臨文嗟悼不能喩之於懷故知一死生爲虛誕齊彭殤爲妄作後之視今亦由今之視昔悲夫故列敍時人錄其所述雖世殊事異所以興懷其致一也後之覽者亦將有感於斯文 325자

酒德頌 -劉伶-

有大人先生以天地爲一朝萬期爲須臾日月爲扃牖八荒爲庭衢行無轍迹居無室慮幕天席地縱意所如止卽操巵執觚動卽褻榼提壺唯酒是務焉知其餘有貴介公子縉紳處事聞吾風聲議其所以乃奮袂攘襟怒目切齒陳設禮法是非鋒起先生於是方捧甖承槽銜杯漱醪奮髥起踞枕麴藉糟無思無慮其樂陶陶兀然而醉恍爾而醒靜聽不聞雷霆之聲熟視不見泰山之形不覺寒暑之切肌嗜慾之感情俯觀萬物之擾擾焉如江漢之載浮萍二豪侍側焉如蜾ꜽ之與螟蛉 188자

春夜宴桃李園序 -李白-

夫天地者萬物之逆旅光陰者百代之過客而浮生若夢爲歡幾何古人秉燭夜遊良有以也況陽春召我以煙景大塊假我以文章會桃李之芳遠序天倫之樂事群季俊秀皆爲惠連吾人詠歌獨慙康樂幽賞未已高談轉淸開瓊筵以坐花飛羽觴而醉月不有佳作何伸雅懷如詩不成罰依金谷酒數 117자

陋 室 銘 -劉禹錫-

山不在高有仙則名水不在深有龍則靈斯是陋室有吾德馨苔痕上堦綠草色入簾靑談笑有鴻儒往來無白丁可以調素琴閱金經無絲竹之難耳無案牘之勞形南陽諸葛廬西蜀子雲亭孔子云何陋之有 81자

雜說 (馬說)-韓愈-

世有伯樂然後有千里馬千里馬常有而伯樂不常有故雖有名馬袛辱於奴隸人之手騈死於槽櫪之間不以千里馬稱也馬之千里者一食或盡粟一石食馬者不知其能千里而食也是馬也雖千里之能食不飽力不足才美不外見且欲如常馬等不可得安求其能千里也策之不以其道食之不能盡其才鳴之不能通其意執策而臨之曰天下無良馬嗚呼其眞無良馬耶其眞不識馬耶 152자

五柳先生傳 -陶淵明-

先生不知何許人亦不詳其姓字宅邊有五柳樹因以爲號焉閑靖少言不慕榮利好讀書不求甚解每有會意便欣忘食性嗜酒家貧不能常得親舊知其如此或置酒而招之造飮輒盡旣在必醉期醉而退曾不吝情去留環堵蕭然不蔽風日短褐穿結簞瓢屢空晏如也常著文章自娛頗示己志忘懷得失以此自終讚曰黔婁有言不戚戚於貧賤不汲汲於富貴極其言玆若人之儔乎酣觴賦詩以樂其志無懷氏之民歟葛天氏之民歟 170자

將進酒 -李 白-

君不見黃河之水天上來奔流到海不復廻君不見高堂明鏡悲白髮朝如靑絲暮如雪人生得意須盡歡莫使金樽空對月天生我才必有用千金散盡還復來烹羊宰牛且爲樂會須一飮三百杯岑夫子丹丘生將進酒君莫停與君歌一曲請君爲我側耳聽鍾鼓饌玉不足貴但願長醉不願醒古來聖賢皆寂寞惟有飮者留其名陳王昔日宴平樂斗酒十千恣歡謔主人何爲言少錢徑須沽取酒對君酌五花馬千金裘呼兒將出換美酒與爾同銷萬古愁 177자

愛蓮說 -周敦頤-

水陸草木之花可愛者甚蕃晉陶淵明獨愛菊自李唐來世人甚愛牡丹予獨愛蓮蓮出於泥而不染濯淸漣而不妖中通外直不蔓不枝香遠益淸亭亭靜植可遠觀而不可褻玩焉予謂菊花之隱逸者也牡丹花之富貴者也蓮花之君子者也噫菊之愛陶后鮮有聞蓮之愛同予者何人牡丹之愛宜乎衆矣。119자

歸去來辭 -陶淵明-

歸去來兮田園將蕪胡不歸旣自以心爲形役奚惆悵而獨悲悟已往之不諫知來者之可追實迷塗其未遠覺今是而昨非舟遙遙以輕颺風飄飄而吹衣問征夫以前路恨晨光之熹微乃瞻衡宇載欣載奔僮僕歡迎稚子候門三徑就荒松菊猶存携幼入室有酒盈樽引壺觴以自酌眄庭柯以怡顔倚南窓以寄傲審容膝之易安園日涉以成趣門雖設而常關策扶老以流憩時矯首而遐觀雲無心以出岫鳥倦飛而知還景翳翳以將入撫孤松而盤桓歸去來兮請息交以絶遊世與我而相違復駕言兮焉求悅親戚之情話樂琴書以消憂農人告余以春及將有事於西疇或命巾車或棹孤舟旣窈窕以尋壑亦崎嶇而經丘木欣欣以向榮泉涓涓而始流羨萬物之得時感吾生之行休已矣乎寓形宇內復幾時曷不委心任去留胡爲乎遑遑欲何之富貴非吾願帝鄕不可期懷良辰以孤往或植杖而耘耔登東皐以舒嘯臨淸流而賦詩聊乘化以歸盡樂夫天命復奚疑 339자

漁夫辭 -屈原-

屈原旣放游於江潭行吟澤畔顔色樵悴形容枯槁漁父見而問之曰子非三閭大夫歟何故至於斯屈原曰擧世皆濁我獨淸衆人皆醉我獨醒是以見放漁父曰聖人不凝滯於物而能與世推移世人皆濁何不淈其泥而揚其波衆人皆醉何不飽其糟而醊其醨何故深思高擧自令放爲屈原曰吾聞之新沐者必彈冠新浴者必振衣安能以身之察察受物之汶汶者乎寧赴湘流葬於江魚之腹中安能以皓皓之白而蒙世俗之塵埃乎漁父莞爾而笑鼓애而去乃歌曰滄浪之水淸兮可以濯吾纓滄浪之水濁兮可以濯吾足遂去不復與言 211자

前赤壁賦 -蘇東坡-

壬戌之秋七月旣望蘇子與客泛舟遊於赤壁之下淸風徐來水波不興擧酒屬客誦明月之詩歌窈窕之章少焉月出於東山之上徘徊於斗牛之間白露橫江水光接天縱一葦之所如凌萬頃之茫然浩浩乎如憑虛御風而不知所止飄飄乎如遺世獨立羽化而登仙於是飮酒樂甚扣舷而歌之歌曰桂棹兮蘭槳擊空明兮溯流光渺渺兮予懷望美人兮天一方客有吹洞簫者倚歌而和之其聲嗚嗚然如怨如慕如泣如訴餘音嫋嫋不絶如縷舞幽壑之潛蛟泣孤舟之釐婦蘇子愀然正襟危坐而問客曰何爲其然也客曰月明星稀烏鵲南飛此非曹孟德之詩乎西望夏口東望武昌山川相繆鬱乎蒼蒼此非孟德之困於周郞者乎方其破荊州下江陵順流而東也舳艫千里旌旗蔽空釃酒臨江橫槊賦詩固一世之雄也而今安在哉況吾與子漁樵於江渚之上侶魚鰕而友麋鹿駕一葉之扁舟擧匏樽以相屬寄蜉蝣於天地渺滄海之一粟哀吾生之須臾羨長江之無窮挾飛仙以遨遊抱明月而長終知不可乎驟得託遺響於悲風蘇子曰客亦知夫水與月乎逝者如斯而未嘗往也盈虛者如彼而卒莫消長也蓋將自其變者而觀之則天地曾不能以一瞬自其不變者而觀之則物與我皆無盡也而又何羨乎且夫天地之間物各有主苟非吾之所有雖一毫而莫取惟江上之淸風與山間之明月耳得之而爲聲目遇之而成色取之無禁用之不竭是造物者之無盡藏也而吾與子之所共適客喜而笑洗盞更酌肴核旣盡杯盤狼藉相與枕藉乎舟中不知東方之旣白 546자

後赤壁賦

是歲十月之望步自雪堂將歸于臨皐二客從予過黃泥之坂霜露旣降木葉盡脫人影在地仰見明月顧而樂之行歌相答已而歎曰有客無酒有酒無肴月白風淸如此良夜何客曰今者薄暮擧網得魚巨口細鱗狀如松江之鱸顧安所得酒乎歸而謀諸婦婦曰我有斗酒藏之久矣以待子不時之需於是携酒與魚復遊於赤壁之下江流有聲斷岸千尺山高月小水落石出曾日月之幾何而江山不可復識矣予乃攝衣而上履巉巖披蒙茸踞虎豹登蛇龍攀棲鶻之危巢俯馮夷之幽宮蓋二客之不能從焉劃然長嘯草木震動山鳴谷應風起水涌予亦悄然而悲肅然而恐凜乎其不可留也反而登舟放乎中流聽其所止而休焉時夜將半四顧寂寥適有孤鶴橫江東來翅如車輪玄裳縞衣戛然長鳴掠予舟而西也須臾客去予亦就睡夢一道士羽衣翩躚過臨皐之下揖予而言曰赤壁之遊樂乎問其姓名俛而不答嗚呼噫憙我知之矣疇昔之夜飛鳴而過我者非子也耶道士顧笑予亦驚悟開戶視之不見其處 358자

般若心經

摩訶般若波羅蜜多心經觀自在菩薩行深般若波羅蜜多時照見五蘊皆空度一切苦厄舍利子色不異空空不異色色卽是空空卽是色受想行識亦復如是舍利子是諸法空相不生不滅不垢不淨不增不減是故空中無色無受想行識無眼耳鼻舌身意無色聲香味觸法無眼界乃至無意識界無無明亦無無明盡乃至無老死亦無老死盡無苦集滅道無智亦無得以無所得故菩提薩埵依般若波羅蜜多故心無罣碍無罣碍故無有恐怖遠離顚倒夢想究竟涅槃三世諸佛依般若波羅蜜多故得阿耨多羅三藐三菩提故知般若波羅蜜多是大神呪是大明呪是無上呪是無等等呪能除一切苦眞實不虛故說般若波羅蜜多呪卽說呪曰揭諦揭諦婆羅揭諦婆羅僧揭諦菩提娑婆訶揭諦揭諦婆羅揭諦婆羅僧揭諦菩提娑婆訶揭諦揭諦婆羅揭諦婆羅僧揭諦菩提娑婆訶 306

岳陽樓記 -范仲淹-

慶曆四年春騰子京謫守巴陵郡越明年政通人和百廢具興乃重修岳陽樓增其舊制刻唐賢今人詩賦于其上屬予作文以記之予觀夫巴陵勝狀在洞庭一湖銜遠山呑長江浩浩蕩蕩橫無際涯朝暉夕陰氣象萬千此則岳陽樓之大觀也前人之述備矣然則北通巫峽南極瀟湘遷客騷人多會于此覽物之情得無異乎若夫음雨비비連月不開陰風怒號濁浪排空日星隱曜山岳潛形商旅不行檣傾楫최薄暮冥冥虎嘯猿啼登斯樓也則有去國懷鄕憂讒畏譏滿目蕭然感極而悲者矣至若春和景明波瀾不驚上下天光一碧萬頃沙鷗翔集錦鱗游泳岸芷汀蘭鬱鬱靑靑而或長煙一空皓月千里浮光耀金靜影沈璧漁歌互答此樂何極登斯樓也則有心曠神怡寵辱俱忘把酒臨風其喜洋洋者矣嗟夫予嘗求古仁人之心或異二者之爲何哉不以物喜不以己悲居廟堂之高則憂其民處江湖之遠則憂其君是進亦憂退亦憂然則何時而樂耶其必曰先天下之憂而憂後天下之樂而樂歟噫微斯人吾誰與歸 359자

古詩十九首 -無名氏- (1, 2, 10, 15)

行行重行行與君生別離相去萬餘里各在天一涯道路阻且長會面安可知胡馬依北風越鳥巢南枝相去日已遠衣帶日已緩浮雲蔽白日遊子不顧返思君令人老歲月忽已晚棄捐勿復道努力加獦飯 80자

2

青青河畔草鬱鬱園中柳盈盈樓上女皎皎當窗牖娥娥紅粉妝纖纖出素手昔為倡家女今為蕩子婦蕩子行不歸空床難獨守 50자

10

迢迢牽牛星皎皎河漢女纖纖擢素手札札弄機杼終日不成章泣涕零如雨河漢清且淺相去復幾許盈盈一水間脈脈不得語 50자

15

生年不滿百常懷千歲憂晝短苦夜長何不秉燭遊為樂當及時何能待來茲愚者愛惜費但為後世嗤仙人王子喬難可與等期 50자

한시 묶음 1 (山中問答, 飮酒, 尋隱者不遇)

問余何事栖碧山笑而不答心自閑桃花流水杳然去別有天地非人間結蘆在人境而無車馬喧問君何能爾心遠地自偏采菊東籬下悠然見南山飛鳥相與還氣日夕佳此地有眞意欲邊已忘言松下問童子言師采藥去只在此山中雲深不知處 98자

한시묶음 2 (月下獨酌, 淸平調詞 1,2,3, 飮酒)

天若不愛酒酒星不在天地若不愛酒地應無酒天天地旣愛酒愛酒不愧天已聞淸比聖不道濁如賢聖賢旣已飮何必求神仙三盃通大道一斗合自然俱得醉中趣勿謂醒者傳雲想衣裳花想容春風拂檻露華濃若非群玉山頭見會向瑤臺月下逢一枝濃艶露凝香雲雨巫山枉斷腸借問漢宮誰得似可憐飛燕倚新粧名花傾國兩相歡常得君王帶笑看解釋春風無限恨沈香亭北倚欄干花傾國兩相歡常得君王帶笑看解釋春風無限恨沈香亭北倚欄干兩人對酌山花開一杯一杯又一杯我醉欲眠君且去明朝有意抱琴來 182자

한시묶음 3 (청산은 나를 보고, 楓橋夜泊, (言召)間山上何所有, 賦詩以答)

靑山兮要我而無語蒼空兮要我而無垢聊無愛而無憎兮如水如風而終我月落烏啼霜滿天江風漁火對愁眠姑蘇城外寒山寺夜半鐘聲到客船山中何所有嶺上多白雲只可自怡悅不堪持贈君 86자

한시묶음 4 (淸夜吟,朱子 訓, 登鸛雀樓, 怨歌行)

月到天心處風來水面時一般淸意味料得少人知少年易老學難成一寸光陰不可輕未覺

池塘春草夢階前梧葉已秋聲白日依山盡黃河入海流欲窮千里目更上一層樓新裂齊紈

素皎潔如霜雪裁爲合歡扇團圓似明月出入君懷袖動搖微風發常恐秋節至凉飄奪炎熱

棄捐篋笥中恩情中道絶 156자